CKP เพิ่มทุนสำเร็จมีจองเกินสิทธิกว่า 200 ล้านหุ้น นำเงินเข้าซื้อไซยะบุรี 30%
CKP เพิ่มทุนสำเร็จมีจองเกินสิทธิกว่า 200 ล้านหุ้น นำเงินเข้าซื้อไซยะบุรี 30%
25 พ.ค. 2558

นางสาวสุภามาส ตรีวิศวเวทย์ กรรมการผู้จัดการ บริษัท ซีเค พาวเวอร์ จำกัด (มหาชน) หรือ CKP เปิดเผยว่า คณะผู้ถือหุ้นของบริษัท ทั้งผู้ถือหุ้นใหญ่ กลุ่ม บริษัท ช.การช่าง จำกัด (มหาชน) หรือ CK และผู้ถือหุ้นรายย่อย ให้การสนับสนุนแผนการเสนอหุ้นเพิ่มทุนของ CKP จำนวน 1,870 ล้านหุ้นซึ่งจัดสรรให้ผู้ถือหุ้นเดิม ในอัตราส่วน 1 ต่อ 0.34 ในราคา 3 บาท และแถมวอร์แรนท์ CKP-W1 ตามจำนวนหุ้นเพิ่มทุนที่จองซื้อ โดยการเปิดรับจองหุ้นเพิ่มทุนระหว่างวันที่ 18-22 พฤษภาคม 2558 ที่ผ่านมา ประสบความสำเร็จด้วยดี โดยมีผู้จองซื้อหุ้น 2,034 ล้านหุ้น ซึ่งเกินสิทธิกว่า 200 ล้านหุ้น
CKP จะนำเงินที่ได้จากการเพิ่มทุนในครั้งนี้ประมาณ 5,610 ล้านบาท เข้าซื้อหุ้น 30% ในโครงการไฟฟ้าพลังน้ำไซยะบุรีในประเทศ สปป.ลาว กำลังการผลิต 1,285 เมกกะวัตต์ ซึ่งขณะนี้ก่อสร้างแล้วเสร็จกว่า 50% การเข้าซื้อหุ้นโครงการไซยะบุรีครั้งนี้ นอกจากจะเพิ่มกำลังการผลิตของ CKP กว่า 3 เท่าตัวแล้ว ยังผลักดันให้ CKP พร้อมยืนผงาดในฐานะผู้นำด้านพลังงานน้ำในภูมิภาคอาเซียนด้วย